હળવદ: પાછલા ચારેક દિવસથી હળવદ તાલુકાના ગ્રામ્ય વિસ્તારમાં દીપડો આવ્યો હોવાની ચર્ચાએ ભારે જોર પકડયું હતું ત્યારે ચરાડવા ગામે દીપડો નહીં પણ ઝરખ હોવાનું એક તબક્કે સામે આવ્યું હતું તેવામાં આજે હળવદ તાલુકાના ઘનશ્યામપુર ગામે દિપડાના સગડ જોવા મળતા લોકોમાં ફફડાટ ફેલાયો છે તેમજ જે દિપડાના સગડ જોવા મળ્યા છે તેને થી થોડે દૂર એક પશુનુ મારણ થયું હોવાનું પણ ગામ લોકો જણાવી રહ્યા છે જેથી બનાવને પગલે વન વિભાગની ટીમ ઘટનાસ્થળે દોડી જઈ તપાસ હાથ ધરી છે અને પ્રાથમિક તપાસમાં આ સગડ દિપડાના હોવાનું જણાવ્યું છે